I 1949 giftet hun seg med gårdbruker Valter Jakobsen fra Søgne, som senere endret navnet sitt til Walter Aaraas. Mary Emilie endret også sitt etternavn til Aaraas. Hun var aktiv i Norges Bondekvinnelag fra 1950 og ledet Vest-Agder Bondekvinnelag fra 1973 til 1981. For sitt engasjement og lange tjeneste ble hun tildelt Norges Bondekvinnelags sølvnål og var representant i Norges Bondelag.